ส่วนที่ 2

ข้อมูลบริษัทที่ออกหลักทรัพย์

บริษัท เคพโทรนิค อินเตอร์เนชั่นแนล (ประเทศไทย) จำกัด (มหาชน)
ประกอบธุรกิจหลักประเภทผลิตจอภาพคอมพิวเตอร์
และแผงวงจรไฟฟ้าสำเร็จรูปสำหรับคอมพิวเตอร์เพื่อใช้ประกอบจอภาพคอมพิวเตอร์
เนื่องจากสภาวะความต้องการของตลาดที่ลดลงและการแข่งขันที่สูงในตลาดจอภาพคอมพิวเตอร์ และ
แผงวงจรไฟฟ้าสำเร็จรูป บริษัทฯ จึงได้พัฒนาผลิตภัณฑ์ จอภาพคอมพิวเตอร์แบบ แอลซีดี และแอลซีดี
ทีวี เข้าสู่กระบวนการผลิตของบริษัทฯ ในปี 2002/2003 โดยมีที่ตั้งสำนักงานใหญ่อยู่ที่เลขที่ 105
หมู่ 3 ถนนบางนา-ตราด ก.ม. 52 ตำบลท่าข้าม อำเภอบางปะกง จังหวัดฉะเชิงเทรา 24130
โทรศัพท์ (038) 573-161 เลขทะเบียนบริษัท บมจ 113

2.  ปัจจัยความเสี่ยง

    1.  ความเสี่ยงในการดำเนินธุรกิจ

  บริษัทฯ ยังคงมีภาวะความเสี่ยงทางด้านคำสั่งซื้อที่เพียงพอกับค่าใช้จ่ายของบริษัทฯ
  ดังนั้นบริษัทยังคงมีความมุ่งมั่นในมาตรการการลดต้นทุนการผลิตและต้นทุนคงที่อย่างต่อเนื่อง

2.  ความเสี่ยงในการพึ่งพาผลิตภัณฑ์หลักประเภทเดียว

บริษัทฯ ได้ตัดสินใจยกเลิกการผลิตจอภาพคอมพิวเตอร์แบบ CRT
ซึ่งมีภาวะการแข่งขันในตลาดที่สูงมาก และราคาขายได้ลดต่ำลงเป็นอย่างมาก โดยบริษัทฯ
ได้มุ่งเน้นการผลิตจอภาพคอมพิวเตอร์แบบ แอลซีดี มัลติมีเดียเพียงอย่างเดียว

3.  ความเสี่ยงด้านการเงิน และอัตราแลกเปลี่ยนเงินตราต่างประเทศ

  ในปี 2546 บริษัทฯ มีผลกำไรจากอัตราแลกเปลี่ยนเป็นจำนวน 10 ล้านบาท
  โดยมีปัจจัยหลักมาจากการแปลงค่ารายการในงบดุลที่เป็นเงินตราต่างประเทศจากการที่ค่าเงินบาทแข็งค่าขึ้น
  โดยกำไรจากอัตราแลกเปลี่ยนดังกล่าวได้รวมอยู่ในผลการดำเนินงานแล้ว

บริษัทฯ มิได้มีมาตรการรองรับการขาดทุนจากอัตราแลกเปลี่ยน เนื่องจากบริษัทฯ
ขายสินค้าเป็นเงินสกุลดอลลาร์สหรัฐ และซื้อวัตถุดิบส่วนใหญ่เป็นเงินสกุลดอลลาร์สหรัฐเช่นกัน
ดังนั้นผลกระทบจากการเปลี่ยนแปลงอัตราแลกเปลี่ยนที่เกิดขึ้นจะหักล้างกันไปในการรับและจ่ายเงินดอลลาร์สหรัฐในรายการขายสินค้าและซื้อวัตถุดิบ
ซึ่งเป็นผลให้ผลกระทบจากการเปลี่ยนแปลงอัตราแลกเปลี่ยนที่เกิดขึ้นจริงมีน้อยมาก

  อนึ่งบริษัทฯ
  อาจมีผลกำไรหรือขาดทุนซึ่งเกิดจากการแปลงค่ารายการในงบดุลที่เป็นเงินตราต่างประเทศด้วยอัตราแลกเปลี่ยน
  ณ วันที่ในงบดุล ซึ่งเป็นไปตามมาตรฐานทางบัญชีทั่วไป

4.  ความเสี่ยงในด้านวัตถุดิบ

  .ในปี 2546 บริษัทฯ ได้เริ่มทำการผลิตภัณฑ์ใหม่คือ แอลซีดี ทีวี เนื่องจากการผลิตภัณฑ์แอลซีดีทีวี
  นั้นจะมีความแตกต่างทางด้านระบบภาครับสัญญาณ (Tuner System)
  ซึ่งแตกต่างกันไปในแต่ละพื้นที่ ดังนั้น ความเสี่ยงในด้านการจัดหาวัตถุดิบ ซึ่งได้แก่
  ตัวปรับรับสัญญาณ (Tuner) และอุปกรณ์อื่นๆ ที่เกี่ยวข้อง
  จึงอาจเกิดขึ้นได้หากสภาพตลาดเปลี่ยนแปลงไป

  จากปัญหาดังกล่าว ผู้บริหารได้กำหนดทิศทางการพัฒนาให้กับวิศวกร เป็น 2 ขั้นตอน คือ

  1. พัฒนาผลิตภัณฑ์ซึ่งใช้ระบบภาครับสัญญาณ เป็น 2 ระบบ คือ PAL และ NTSC
  เพื่อตอบสนองความต้องการของลูกค้าทั่วโลก

  2. พัฒนาผลิตภัณฑ์ซึ่งใช้ระบบภาครับสัญญาณระบบเดียว สำหรับทั่วโลก

5.  ความเสี่ยงในการพึ่งพาลูกค้ารายใหญ่

  ในอดีตจนถึงปี 2544 บริษัทฯมีลูกค้าญี่ปุ่น คือ โซนี่ คอร์ปอเรชั่น เป็นลูกค้ารายใหญ่ ซึ่งในปี
  2544 ที่ผ่านมา บริษัทฯมียอดขายให้กับลูกค้ารายนี้เป็นจำนวน 4.76 พันล้านบาท
  หรือคิดเป็นอัตราร้อยละ 87.65 ของยอดขายรวม และโซนี่ คอร์ปอเรชั่น
  ได้ยกเลิกการว่าจ้างบริษัทฯในการผลิตจอภาพคอมพิวเตอร์ ตั้งแต่วันที่ 1 ตุลาคม 2544
  เป็นต้นมา ทั้งนี้เป็นผลมาจากการตัดสินใจของโซนี่ ในการยกเลิกผลิตภัณฑ์จอภาพขนาดเล็ก-กลาง

  เพื่อลดความเสี่ยงในการพึ่งพาลูกค้ารายใหญ่ในอนาคต
  บริษัทฯมีนโยบายในการขยายฐานลูกค้าให้ครอบคลุมพื้นที่ต่างๆ โดยบริษัทฯ
  ได้มีความพยายามในการติดต่อเพื่อหาฐานลูกค้ากลุ่มใหม่ ๆ ตลอดปี 2545
  และยังคงดำเนินการต่อไปในปี 2546

6.  ความเสี่ยงในการมีผู้ถือหุ้นรายใหญ่ (มากกว่าร้อยละ 75)

  ผู้ถือหุ้นรายใหญ่ของบริษัทฯ คือ บริษัทในกลุ่มบริษัท แกรนด์ โฮลดิ้งส์ ลิมิเต็ด (The Grande
  Holdings Limited) ถือหุ้นในบริษัทฯ รวมกันเป็นจำนวน 1,125 ล้านหุ้น
  หรือคิดเป็นอัตราร้อยละ 80.32 ของหุ้นที่จำหน่ายได้แล้วทั้งหมดของบริษัทฯ
  ซึ่งสัดส่วนการถือหุ้นที่มากกว่าร้อยละ 75
  ทำให้ผู้ถือหุ้นรายใหญ่ดังกล่าวมีอำนาจในการควบคุมบริษัทฯ
  ในเรื่องที่ต้องได้รับอนุมัติจากที่ประชุมผู้ถือหุ้น ดังนั้นผู้ถือหุ้นรายย่อยของบริษัทฯ
  จึงมีความเสี่ยงจากการไม่สามารถรวบรวมคะแนนเสียงเพื่อถ่วงดุลเรื่องที่ผู้ถือหุ้นรายใหญ่เสนอให้ที่ประชุมผู้ถือหุ้นพิจารณา
  เว้นแต่เป็นกรณีที่ผู้ถือหุ้นรายใหญ่มีส่วนได้เสียและไม่มีสิทธิออกเสียงลงคะแนน
  หรือเป็นกรณีที่หลักเกณฑ์ของสำนักงานคณะกรรมการ กลต.
  หรือตลาดหลักทรัพย์แห่งประเทศไทยกำหนดผู้ถือหุ้นรายย่อยสามารถใช้สิทธิคัดค้านได้

7.  ความเสี่ยงในการดำเนินงานต่อเนื่อง

  จากงบการเงินของบริษัทฯ ที่ได้จัดทำขึ้นตามเกณฑ์การดำเนินงานต่อเนื่อง
  งบการเงินรวมและงบการเงินเฉพาะบริษัทแสดงผลขาดทุนก่อนและหลังรายการพิเศษในปี 2546
  เป็นจำนวนเงินประมาณ 187 ล้านและ 161 ล้านบาท ตามลำดับ ในปี 2546
  เนื่องจากความต้องการของตลาดไม่เพียงพอเป็นผลให้บริษัทฯ
  ได้หยุดดำเนินธุรกิจและลดจำนวนพนักงานเป็นจำนวนวมากและเปลี่ยนพนักงานที่เหลือเป็นสัญญาจ้างการให้บริการ
  บริษัทฯ ได้จ่ายเงินชดเชยพนักงานทั้งหมด จำนวน 40.67 ล้านบาท

  ในเดือนพฤศจิกายน 2546
  ตลาดหลักทรัพย์แห่งประเทศไทยได้จัดให้บริษัทเข้าอยู่ในกลุ่มบริษัทที่อยู่ระหว่างการจัดทำแผนฟื้นฟู
  ซึ่งบริษัทฯจะต้องเสนอรายละเอียดของแผนพื้นฟูกิจการ

  งบการเงินของบริษัทฯ สำหรับปี 2546 และ 2545
  แสดงเงินสดสุทธิใช้ไปในระหว่างการดำเนินงานระหว่างปีจำนวน 126 ล้านบาทและ 557
  ล้านบาท ตามลำดับ และ ณ วันสิ้นปี 2546 บริษัทฯ
  มีหนี้สินหมุนเวียนสูงกว่าสินทรัพย์หมุนเวียนจำนวน 16 ล้านบาท
  ความสามารถในการดำเนินงานต่อเนื่องขึ้นอยู่กับการสนับสนุนทางการเงินจากบริษัทใหญ่ของกลุ่ม
  การสนับสนุนข้อสมมติฐานดังล่าวขึ้นอยู่กับเหตุการณ์ในอนาคตซึ่งมีความไม่แน่นอนสูง